b'\n_START_ARTICLE_\nUlf Sundqvist\n_START_SECTION_\nUra\n_START_PARAGRAPH_\nUlf Sundqvist valittiin Helsingin yliopiston ylioppilaskunnan edustajistoon vuonna 1964 kolmen muun sosiaalidemokraatin, Paavo Lipposen, Ilkka Taipaleen ja Ilkka Sumun kera. Sundqvist toimi opetusministerin\xc3\xa4 Paasion II hallituksessa 23. helmikuuta 1972 \xe2\x80\x93 4. syyskuuta 1972 ja Sorsan I hallituksessa 4. syyskuuta 1972 \xe2\x80\x93 31. toukokuuta 1974. Tullessaan Paasion hallitukseen 27-vuotiaana Sundqvist oli Suomen historian nuorin ministeri. Kauppa- ja teollisuusministerin\xc3\xa4 h\xc3\xa4n toimi Koiviston II hallituksessa 26. toukokuuta 1979 \xe2\x80\x93 30. kes\xc3\xa4kuuta 1981. Vuosina 1982\xe2\x80\x931991 h\xc3\xa4n toimi STS-Pankin p\xc3\xa4\xc3\xa4johtajana ja Suomen Sosialidemokraattisen Puolueen puheenjohtajana 1991\xe2\x80\x931993. Sundqvist on toiminut my\xc3\xb6s lukuisien ty\xc3\xb6v\xc3\xa4enliikkeen hallitsemien yritysten hallituksissa ja hallintoneuvostoissa._NEWLINE_Sundqvist on toiminut vuodesta 2005 yhten\xc3\xa4 nelj\xc3\xa4st\xc3\xa4 Suomen edustajasta Suomalais-ruotsalaisen kulttuurirahaston hallituksessa. H\xc3\xa4nell\xc3\xa4 on oma yritys Navinor Oy, jonka toimiala on liikkeenjohdon konsultointi ja kehitt\xc3\xa4minen._NEWLINE_Sundqvist aloitti yritys-, yhteiskuntasuhde- ja talousviestint\xc3\xa4\xc3\xa4n erikoistuneessa viestint\xc3\xa4toimistossa Kreab Gavin Andersonin vanhempana neuvonantajana syksyll\xc3\xa4 2010. H\xc3\xa4n on toiminut vuodesta 2010 my\xc3\xb6s pohjoismaisen Rothschildin neuvonantajana.\n_START_SECTION_\nSundqvist-jupakka ja tuomioita\n_START_PARAGRAPH_\nSTS-Pankki, my\xc3\xb6hempi Arsenal-Silta vaati vuonna 1993 Sundqvistilta ja seitsem\xc3\xa4lt\xc3\xa4 muulta pankin johtokunnan j\xc3\xa4senelt\xc3\xa4 ja varaj\xc3\xa4senelt\xc3\xa4 vahingonkorvauksia yhteens\xc3\xa4 68,5 miljoonaa markkaa siit\xc3\xa4, ett\xc3\xa4 n\xc3\xa4m\xc3\xa4 olivat johtaneet pankkia kahdessa tapauksessa huolimattomasti. Sundqvist joutui eroamaan puolueen puheenjohtajuudesta. Helsingin k\xc3\xa4r\xc3\xa4j\xc3\xa4oikeus tuomitsi Sundqvistin ja viisi muuta pankin johtokunnan j\xc3\xa4sent\xc3\xa4 17. tammikuuta 1995 26 miljoonan markan vahingonkorvauksiin. Oikeuden mukaan pankin my\xc3\xb6nt\xc3\xa4m\xc3\xa4t luotot muun muassa Sundqvistin osittain omistamalle Wayup-yritykselle olivat olleet liian riskialttiita. Sundqvist oli j\xc3\xa4\xc3\xa4v\xc3\xa4nnyt itsens\xc3\xa4 p\xc3\xa4\xc3\xa4t\xc3\xb6ksist\xc3\xa4, mutta oikeuden mukaan h\xc3\xa4n oli kuitenkin pankin p\xc3\xa4\xc3\xa4johtajana vastuussa niist\xc3\xa4. Sittemmin Korkein oikeus velvoitti ks tuomioissaan 4.7.1997 Sundqvistin maksamaan vahingonkorvausta alentaen sen m\xc3\xa4\xc3\xa4r\xc3\xa4\xc3\xa4 kuitenkin 17 miljoonalla markalla alioikeuden tuomitsemasta m\xc3\xa4\xc3\xa4r\xc3\xa4st\xc3\xa4. Sundqvist velvoitettiin maksamaan STS-Pankille liev\xc3\xa4st\xc3\xa4 huolimattomuudesta ty\xc3\xb6ss\xc3\xa4 yhteens\xc3\xa4 16,4 miljoonaa markkaa (KKO 1997/110 ja KKO 1997/111). Sundqvist maksoi lopulta vain 1,2 miljoonaa._NEWLINE_Sundqvist oli valittanut tuomioista, ensin hovi- ja sittemmin korkeimpaan oikeuteen eik\xc3\xa4 siis ollut maksanut alioikeuden p\xc3\xa4\xc3\xa4t\xc3\xb6ksen perusteella. T\xc3\xa4m\xc3\xa4 aiheutti sittemmin 1990-luvun loppupuolella Sundqvistin uskottavuutta koetelleen niin sanotun  Sundqvist-jupakan. H\xc3\xa4net tuomittiin  Helsingin hovioikeudessa 22. kes\xc3\xa4kuuta 2000 t\xc3\xb6rke\xc3\xa4st\xc3\xa4 velallisen ep\xc3\xa4rehellisyydest\xc3\xa4 kuuden kuukauden ehdolliseen vankeuteen. Korkein oikeus pysytti hovioikeuden p\xc3\xa4\xc3\xa4t\xc3\xb6ksen hylk\xc3\xa4\xc3\xa4m\xc3\xa4ll\xc3\xa4 Sundqvistin valituslupahakemuksen. Hovioikeuden p\xc3\xa4\xc3\xa4t\xc3\xb6ksen johdosta \xe2\x80\x9droskapankki\xe2\x80\x9d Arsenal-Sillan toimintaa ohjannut eduskunnan tarkastusvaliokunta otti vuonna 1997 tehdyn ja toisen valtiovarainministerin Arja Alhon eroon johtaneen sovittelusopimuksen uuteen harkintaan. Valtion vakuusrahaston toimiohjelautakunta kuitenkin p\xc3\xa4\xc3\xa4tti 8. kes\xc3\xa4kuuta 2001, ettei valtio ryhdy hakemaan sovittelusopimukseen muutoksia._NEWLINE_Sundqvist oli veljens\xc3\xa4 Bj\xc3\xb6rnin kanssa syytettyn\xc3\xa4 my\xc3\xb6s toisessa oikeusjutussa. Syytenimikkein\xc3\xa4 olivat t\xc3\xb6rke\xc3\xa4 kavallus, t\xc3\xb6rke\xc3\xa4 petos ja avunanto t\xc3\xb6rke\xc3\xa4\xc3\xa4n petokseen. Syytteet kuitenkin hyl\xc3\xa4ttiin 23. kes\xc3\xa4kuuta 1999 ja valtionsyytt\xc3\xa4j\xc3\xa4 tyytyi k\xc3\xa4r\xc3\xa4j\xc3\xa4oikeuden p\xc3\xa4\xc3\xa4t\xc3\xb6kseen.\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nSundqvist kirjoitti ylioppilaaksi vuonna 1963. H\xc3\xa4n valmistui valtiotieteiden maisteriksi Helsingin yliopistosta vuonna 1966. Kuopion yliopisto my\xc3\xb6nsi Sunqvistille vuonna 1982 filosofian kunniatohtorin arvonimen._NEWLINE_Sundqvist lopetti nelj\xc3\xa4kymment\xc3\xa4 vuotta kest\xc3\xa4neen tupakointinsa vuonna 2004 saatuaan Tukholmassa syd\xc3\xa4ninfarktin. Vuonna 2006 h\xc3\xa4nell\xc3\xa4 todettiin suusy\xc3\xb6p\xc3\xa4 ja vuonna 2007 siihen liittym\xc3\xa4t\xc3\xb6n hyv\xc3\xa4nlaatuinen aivokasvain. H\xc3\xa4nen veljens\xc3\xa4 on liikemies ja toimitusjohtaja Bj\xc3\xb6rn Sundqvist.'